**Nemek és kriminalitás**

**STATISZTIKAI ÁTTEKINTÉS A NEMEK BŰNÖZÉSI ÉRINTETTSÉGÉRŐL**

A nők aránya a bűnözésben 10-15% körül mozog világszerte.

STATISZTIKA MAGYARORSZÁGON:

rendszerváltozás előtt: 12-15 %

rendszerváltás évei: 10%-ra csökkent

elmúlt 20 évben: folyamatos lassú növekedés, jelenleg 16-17% (szabálysértéseknél: 18%)

ÉLETKOR ALAKULÁSA:

mindkét nemnél a 17-45 éves korosztály a legaktívabb; DE: férfiaknál 16-18 éves korban jelentősen megugrik a bűnelkövetés, a csúcspont 23-24 éveseknél van, majd 65 éves kor felett jelentős csökkenés;

nők: a csúcspont 35-40 éveseknél van; a nők átlagéletkora másfél évvel magasabb a férfiakénál; nők bűnelkövetésének két ciklusa: egy fiatalkori 20–30 év között és egy későbbi 45–60 év között, de nem haladja meg a 10 éves időtartamot.

BCS-EKRE BONTVA:

* korábbi bcs. volt az újszülött megölése, magzatelhajtás bizonyos alakzata (163.§ (4) bek. Az a nő, aki magzatát elhajtja vagy elhajtatja, vétség miatt egy évig terjedő szabadságvesztéssel büntetendő.)
* a nők magasabb arányt képviselnek a férfiaknál a prostitúciónál
* az átlagnál magasabb a nők aránya a csalás, hamis tanúzás, hamis vád esetében (25-33%)

Erőszakos bcs-eknél: testi sértés – 10% a nők; fk lányok: 13-15%

emberölés: 16-18% (!)

szex. erőszak: szinte kizárólag férfi elkövető

Vagyon ell. bcs-eknél: lopásnál a nők aránya: 16%

Kábítószerrel visszaélés bcs-ek: világviszonylatban jelentősen növelték a női elkövetők számát, de Mo-on 10% körüli.

ÁLDOZATI OLDAL: kiegyenlítettebb a nemek aránya;

kb. 60 % férfi és 40 % nő

**FŐ KÉRDÉS: MIÉRT ALACSONYABB A NŐK ARÁNYA A BŰNÖZÉSBEN?**

Az eddigi kriminológiai elméletek a férfiak bűnözésére vonatkoztak.

- Genetikai, hormonális, agyszerkezeti – agyműködésbeli különbségek; + szociokulturális különbségek; mindkét nemben jelen vannak férfias és nőies vonások, de ezek aránya különbözik;

Nők: érzelmesebbek, gyengédebbek, gondoskodóbbak, fejlettebb szociális készségük van, megértőbbek, toleránsabbak, elfogadóbbak, ezek a faj fennmaradását, a gyerekek túlélését szolgálják.

Férfiak: határozottabbak, keményebbek, kevésbé mutatják érzelmeiket, így alkalmasabbak a külvilágból érkező feladatok megoldására és a megküzdésre.

**A 60-70-es évektől kezdve a nők és a férfiak közötti különbségek csökkennek, a nemi szerepek és sztereotípiák konvergálnak (egymáshoz közelítenek),** de asszimetrikusan: a nők „férfiasodnak” inkább, a férfiak kevésbé nőiesednek (bár az utóbbi években lehet, hogy más eredményt kapnánk erre).

***korai biológiai elméletek:*** az elméleteket áthatják a nőkkel kapcsolatos sztereotípiák; ezek a sztereotípiák sok szempontból még ma is élnek.

***Lombroso:*** a nők visszamaradottak az evolúciós fejlődésben (Lombroso), ezért a bűnözésben is alulmaradnak; a prostituált született bűnöző kategória;

***Freud:*** a női létforma alacsonyabb a férfiakénál; a péniszirigységgel magyarázat a női bűnözést is: a nők frusztráltak testük befejezetlensége miatt, ezért irigyek és főként szexuális úton igyekeznek ezt kompenzálni, így főként prostitúciót végeznek.

***korai szociológiai elméletek***: a nők társadalmi környezetében keresték a magyarázatot, így az apjuktól vagy férjüktől való gazdasági függőségben. Már a 19. század végén megjelent az a feltevés, hogy a női egyenjogúság kiharcolásával a női bűnözés is növekedni fog.

Érdeme ezeknek az elméleteknek: elkezdtek beszélni a nemek különbségéről a társadalmi szerepek, társ-i megítélés szempontjából.

**Kiemelendő Edvin H. Sutherland differenciális asszociáció elmélete** szerint a bűnözés egy tanult viselkedés, mint bármilyen más magatartás. Meglátása szerint a bűnözői attitűdöket közösségi csoportokban szerzik egymástól a tagok. *A lányok szigorúbb társadalmi kontroll eredményeként, nem vesznek részt ilyen jellegű csoportosulásokban, így kevesebb esetben válnak bűnözővé mint a férfiak.* Azonban, ha mégis bűnözői életpályára lépnek, akkor is *cselekményeik elkövetéseiben az érzelmi indokok* állnak. Sok esetben hosszú éveken át őrlődnek, magukba fojtják agressziójukat, amely hatalmas erővel tör fel belőlük.

**A 20. SZ. MÁSODIK FELÉBEN BONTAKOZOTT KI A FEMINISTA KRIMINOLÓGIA**;

ez új alapokra helyezte a női bűnözés okainak kutatását. A FÉRFIDOMINANCIA ÉS A NŐK ELNYOMÁSA A FŐ JELSZAVA ENNEK AZ IRÁNYZATNAK, ezen keresztül vizsgálja a bűnözést is.

Több irányzata van, szélsőséges felfogás szerint a társ-i intézményekben – pl a családban – a nőket elnyomják, gyerekszülésre, háztartás vezetésére és a családi élet szervezésére vannak kényszerítve. Ezt a szerepet a férfiak sokszor erőszakkal kikényszerítik, amit a társ. elnézően / hallgatólagosan tolerál.

A feminizmus szerint a bűnözésről szóló elméletek a férfiakra érvényesek, a nőkre nem.

***Kritika a feminizmus második hullámával szemben***: a nőket homogén tömegnek tekintette (áldozatok, a férfi elnyomás áldozatai).

**BIOLÓGIAI NEM (SZEX) – TÁRSADALMI NEM (GENDER)**

**Biológiai nem (szex):** a természet által eleve adott és az adott nemre tipikusan jellemző tulajdonságokat öleli fel, benne többek között genetikai, antropológiai, fizikai és részben biológiai alapú pszichológiai és kognitív különbségekkel.

* **Külső jegyek** különbségei: mint például a testmagasság, testsúly, testalkat.
* **Belső tulajdonságokban**: a nők tipikusan érzékenyebbek, empatikusabbak, türelmesebbek,

férfiak: az agresszió vagy az erőszak tipikus viselkedési mintaként szerepelnek.

* **A személyiségvonás, a szerepviselkedés, a fizikai megjelenés és a foglalkozás dimenziói mentén** a **férfiak** jellemzői: domináns, racionális, objektív gondolkodású, független, dönteni képes, versengő, agresszív, jó vezető, jó képességekkel rendelkezik a matematikában, a természettudományokban és a sportban, jobban érdekli a politika.

**Nők:** intuitív, alárendeli magát a férfiaknak, érzelmes, szubjektív, hiszékeny, függő, gondoskodó, áldozatos, ügyes a háztartásban és a gyermekgondozásban.

**Társadalmi nem (gender):** a férfiak és a nők közötti pszichológiai, társadalmi és kulturális eltéréseket határozza meg, azaz azt, hogy az adott társadalomban milyennek kell lennie a férfinak és a nőnek, hogyan kell viselkednie, gondolkodnia és éreznie. A társadalmi nemnek vitathatatlanul biológiai alapjai vannak, ebből következően (de ezen túlmutatóan) erőkülönbségeken alapul, de komplex viszonyok mentén szerveződik (pl. történeti-politika kontextustól, kultúrától, személyes életciklustól függően) és intézményesen is működik. (Fiske és Stevens, 1998)

**A társ-i nemet meghatározza**: a biológiai nem + társ. által elvárt szerepek + az egyén nemi identitása és ennek kifejezése. A tulajdonságokat feminin és maszkulin jelzővel használjuk ebben a körben. A feminin és maszkulin jelleg nem két halmaz, hanem inkább egy skálán helyezhető el.

A nemi sztereotípiák a nemek közötti munkamegosztás alapján jönnek létre. A nemi szerepek tehát közös elvárásokat tartalmaznak a nemnek megfelelő viselkedésmódokra, kognitív képességekre, fizikai külsőre és érzelmekre vonatkozóan. A nemi sztereotípiák ezzel összefüggésben a vélt vagy valós különbségekről való közös tudást tükrözik; fizikai jegyek, személyiségvonások és kognitív képességek területén is. Pl: a nők otthon vannak és házimunkát végeznek, nem végeznek „fontos”, magas státuszú munkát, tehát butábbak, mint a férfiak, ha butábbak, akkor kevésbé értékesek. A szerepekben bekövetkező változások a sztereotípiákban is változást idéznek elő, és ez megjelenik a személyiségvonásokban is (a kognitív és fizikai jellemzőkben kevésbé).

**A női szerepek tradicionális, illetve „modern” szerepekre bonthatóak**: tradicionális: Tradicionális szerepek tipikusan: szerető, gondoskodó feleséget, a háztartást vezető és a gyermekeit nevelő édesanyát. Ezek a szerepek a családi élethez voltak köthetők. Állandó függőségi viszonyban álltak, vagy az apjukkal, vagy a férjükkel. Tiltották a taníttatásukat és a foglalkoztatottságukat is. Elmondható, hogy az elnyomottság, a kiszolgáltatottság és az alárendeltség volt a nők és férfiak viszonyaira jellemző. **Mai felfogás**: „*gender balance*” vagyis a nemek egyenjogúsítása (de ez is árnyaltabb, ha megnézzük a szexizmus elméleteket alább);

**A feminista kriminológia sem teljesen egységes, de két kiindulópontja azonos**:

- az egyik, hogy az elkövetővé vagy az áldozattá válást is a **gender** megközelítésen keresztül vizsgálja.

- a másik: a **szexizmus (**nemi szerepekkel kapcsolatos ideológiák)**.** Szexizmus alatt azokat a hierarchia-növelő, legitimizáló mítoszokat értjük, amelyek intellektuális és morális igazolását adják a nemek különbözőségének és egyenlőtlenségének. A szexizmus azonban nem csak nézeteket és nemekkel kapcsolatos hiedelmeket jelent, hanem gyakorlatokat is, melyek a megkülönböztető bánásmódnak számtalan formáját eredményezik (Benokraitis 1997). A **hagyományos szexizmus** a nők férfiakhoz viszonyított szerepeiről, feladatairól, jogairól és felelősségéről való vélekedést jelenti, a tradicionális szerepelosztásnak megfelelően (Spence és Helmreich, 1972). A nők szerepeiről és lehetőseiről való hagyományos, egyébként rigid és korlátozó gondolkodás a nők alacsonyabb rendűségének ideológiáját is tartalmazza. Tágabban értelmezve: bármelyik nemmel kapcsolatos sztereotipikus, ellenséges vagy ambivalens viszonyulás. A **modern szexizmus** fő jellegzetessége ***az egyenlőség illúziója***. Tagadja a fennálló diszkriminációt, ezért elutasítja a nőmozgalmakat és a pozitív diszkriminációt (mint például a kvótarendszert), és ellenzi a változást célzó szándékokat és cselekvéseket. Mivel társadalmi szinten nem érzékeli a megkülönböztetést, ezért ***a fennálló nemi szegregációt sokkal inkább belső okokkal, az egyénből eredőnek véli,*** semmint az előítélet és a diszkrimináció megnyilvánulásának. ***Sajátos jellemzője tehát a nők előrehaladásának és támogatásának rosszallása.*** Aki ezt a típusú ideológiát képviseli – mivel nem tartja magát előítéletesnek – nézeteit sem rejti el.

A szexizmus a társadalmak jelentős részében a nők valamilyen szintű elnyomásában, diszkriminációjában jelenik meg, ezt hívjuk **patriarchális társadalomnak**. **Patriarchális társadalom**: tkp. a biológiai adottságoknak megfelelően működik, a férfiaké a hatalom, a vezető szerep, a kezdeményezés, míg a nők inkább alárendelődnek a férfinak, mert érzelmileg is fontosabb nekik, hogy kapcsolatot létesítsenek és fenntartsanak férfival.

***Patriarchális tradíciók***: erősebb-gyengébb, nyertes-vesztes, hódító-meghódított viszonyok vannak, amely a férfi-nő kapcsolatra is érvényes.

**A FEMINIZMUS MÁSODIK HULLÁMA – második generációs feminizmus gondolkodása a nemek eltérő bűnözésének okairól (60-70-es évek)**

*liberális feministák* – az emancipáció által nem csak a legális, hanem az illegális világban is új lehetőségek teremtődtek a nőknek, ezért növekedni fog a női bűnözés. Ez nem igazolódott végül, bár logikusnak hangzik.

*kritikai feministák*: elvetik, hogy az emancipáció valóban megvalósult és az egész társ-i, politikai, gazd-i rendszert megkérdőjelezik. *Radikális feministák*: mivel az élet minden területe úgy van szabályozva, hogy azok a férfidominanciát szolgálják, ezt kell megváltoztatni. A bűnözés a férfiak által gyakorolt kontroll egyik eszköze.

**Későbbi elmélet, amely alátámasztja a feminista álláspontot és magyarázat a férfi-női bűnözés különbségére**: a **HATALOM-KONTROLL ELMÉLET** alapfeltevése, hogy a munkahelyen szerzett hatalom a családban is hatalommá alakul, és ez hatást gyakorol a gyerekek viselkedésének kontrolljára, s ezen keresztül szocializációjukra. A családi struktúra alapján megkülönböztették a patriarchális és az egalitáriánus családot. Kutatási eredményeik szerint a patriarchális családokban a gyerekek szocializációjában az anya szerepe az elsődleges, és a lányok állnak szorosabb kontroll alatt. Az állandó felügyelet célja, hogy csökkentse a lányok kockázatkereső magatartását, büntetést helyezve kilátásba a nem megfelelő viselkedés esetére. Ennek következtében a patriarchális családokban nevelkedett gyerekek esetében a bűnelkövető fiúk aránya jelentősen meghaladta a lányokét. Az egalitáriánus családokban, illetve az apa nélküli, nők által irányított családokban is fontos az anya kontrollszerepe, de kevésbé, mint a patriarchális családban, és sokkal hasonlóbb a lányokkal és a fiúkkal szembeni bánásmód. Kisebb különbség mutatkozott a két nem bűnelkövetési arányában, mivel az ilyen struktúrájú családokban felnőtt lányok között több volt a bűnelkövető, mint a patriarchális családokban (Hagan és munkatársai, 1987)

***Férfikutatások:*** a korai szociológiai és pszichológiai elméletek a nemek eltérő szocializációját is hangsúlyozzák a bűnelkövetővé válásban. Általában a fiúk számára megtanulandó szerepek az erő, bátorság, kockázatvállalás, keménység, hatalom, az érzelmek elrejtése – mindez a bűnözői viselkedés jellemzője is.

Modern férfikutatás elméletek lényege: a modern társadalom elvárja a maszkulinitást (férfiasságot) a férfiaktól (patriarchátus fenntartása). A maszkulinitás a munkahelyen, iskolában és sportolás közben mutatkozhat meg leginkább. Ha ez nem sikerült, a bűnözés során (akár cs.b.e.), vagy más devianciában (pl.: alkoholizálás) mutatkozik meg.

Tamási Erzsébet: felhívja a figyelmet arra, hogy a maszkulinitás társ-i elvárása hozzájárul a férfiak áldozattá válásához is, amely sokszor látenciában marad.

**Összefoglalva: a főbb különbségek a nemek kriminalitása között: (Tamási Erzsébet)**

* a férfiak valamennyi devianciában és bűnözésben magasabb arányban elkövetők, mint a nők, kivéve néhány bűncselekményt, ilyen tipikusan a prostitúció és a csecsemőgyilkosság,
* a nemek közötti különbség a súlyosabb, életellenes bűncselekmények esetében nagyobb, mint a kisebb, bagatellcselekmények esetén
* a férfiak a bűncselekmények tipikus és leggyakoribb áldozatai,
* a nők döntő többségében áldozatai szexuális bűncselekményeknek,
* a nők gyakrabban követnek el bűncselekményt hozzátartozóik, gyerekeik, férfi partnerük ellen, mint a férfiak;
* a nők sokkal inkább kapcsolataik védelmében, érzelmi okokból követnek el bűncselekményeket;
* a nőknél a bűnözés időtartama többnyire két ciklusban zajlik, egy fiatalkori 20–30 év között és egy későbbi 45–60 év között, de nem haladja meg a 10 éves időtartamot;
* a férfiak esetében sokkal gyakoribb a kriminális karrier, az életen át tartó elkövetési magatartás, a többszöri visszaesés,
* a nők a férfiakkal szemben, sokkal inkább egyedül vagy rövidebb ideig tartó, időszakos csoportban követik el bűncselekményeiket,
* a nők a bűnbandákban főként kiszolgálói, kísérői szerepet töltenek be,
* gyakran a férfiak hatására, kezdeményezésére kerülnek a nők bűnelkövetési lehetőségek közelébe.